Document ID: 31997R0561

ΚΑΝΟΝΙΣΜΟΣ (ΕΚ) αριθ. 561/97 ΤΗΣ ΕΠΙΤΡΟΠΗΣ της 26ης Μαρτίου 1997 για τροποποίηση του κανονισμού (ΕΚ) αριθ. 1685/95 για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1592/96 (2), και ιδίως το άρθρο 52 παράγραφος 3 και το άρθρο 83,
Εκτιμώντας:
ότι το άρθρο 2α παράγραφος 2 του κανονισμού (ΕΟΚ) αριθ. 3665/87 της Επιτροπής, της 27ης Νοεμβρίου 1987, περί κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 495/97 (4), έχει εισάγει τη δυνατότητα επεκτάσεως της ισχύος των πιστοποιητικών εξαγωγής σε προϊόντα άλλα από εκείνα που αναγράφονται στο πιστοποιητικό με την προϋπόθεση ότι τα προϊόντα αυτά ανήκουν στην ίδια κατηγορία προϊόντων ή στην ίδια ομάδα προϊόντων που θα καθοριστούν 7 ότι πρέπει επίσης να προβλεφθεί, στον αμπελοοινικό τομέα, για λόγους αναλογικότητας, να εισαχθούν οι ομάδες των προϊόντων που αναφέρονται στο άρθρο 2α παράγραφος 2 του κανονισμού (ΕΟΚ) αριθ. 3665/87, προκειμένου να αποφευχθεί η επιβολή πολύ σοβαρών κυρώσεων 7 ότι αυτό φαίνεται αναγκαίο ιδίως μετά το γεγονός ότι τα προϊόντα με επιστροφές υποδιαιρούνται σε κατηγορίες, με διαφορετική επιστροφή, ανάλογα με τον αλκοολικό τίτλο 7 ότι ο αλκοολικός τίτλος του εξαγομένου προϊόντος γίνεται γνωστός μόνο τη στιγμή εξαγωγής από το πιστοποιητικό αναλύσεως που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 3389/81 της Επιτροπής, της 27ης Νοεμβρίου 1981, περί λεπτομερειών εφαρμογής των επιστροφών κατά την εξαγωγή στον αμπελοοινικό τομέα (5), όπως τροποποιήθηκε τελευταία από τον κανονισμό (ΕΚ) αριθ. 2730/95 (6) 7 ότι ο τίτλος αυτός μπορεί να κυμαίνεται σε σχέση με τον αλκοολικό τίτλο του προϊόντος που αναγράφεται στο πιστοποιητικό με επιπτώσεις επί της επιστροφής 7
ότι η παρούσα διατύπωση του άρθρου 6 του κανονισμού (ΕΚ) αριθ. 1685/95 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 69/97 (8), μπορεί να δημιουργήσει προβλήματα κατανοήσεως όσον αφορά την αρχή που πρέπει να αναγράψει την ένδειξη που προβλέπεται στο εν λόγω άρθρο και όσον αφορά τη στιγμή της εγγραφής της 7 ότι η διαπίστωση ότι η εξαγομένη ποσότητα υπερβαίνει την ποσότητα που αναγράφεται στο πιστοποιητικό μπορεί να γίνει μόνο τη στιγμή της ίδιας της εξαγωγής 7 ότι οι οργανισμοί εκδόσεως θα πρέπει, κατά τη στιγμή εκδόσεως του πιστοποιητικού να αναγράφουν ότι δεν έχει πληρωθεί καμία επιστροφή για την εξαχθείσα ποσότητα η οποία υπερβαίνει την ποσότητα που αναγράφεται στο πιστοποιητικό 7 ότι πρέπει, συνεπώς, να τροποποιηθεί η διατύπωση του προαναφερθέντος άρθρου 6 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1685/95 τροποποιείται ως εξής:
1. Στο άρθρο 2, προστίθεται η ακόλουθη νέα παράγραφος 3:
«3. Οι ομάδες των προϊόντων που αναφέρονται στο άρθρο 2α παράγραφος 2 πρώτο εδάφιο στοιχείο β) του κανονισμού (ΕΟΚ) αριθ. 3665/87, οι οποίες μπορούν να εισαχθούν στην αίτηση του πιστοποιητικού και στο πιστοποιητικό σύμφωνα με τις διατάξεις του άρθρου 13α τέταρτο εδάφιο του κανονισμού (ΕΚ) αριθ. 3719/88 απαριθμούνται στο παράρτημα Ια του παρόντος κανονισμού.»
2. Στο άρθρο 6, οι δύο πρώτες φράσεις αντικαθίστανται από το ακόλουθο κείμενο:
«Η εξαγόμενη ποσότητα της ανοχής που αναφέρεται στο άρθρο 8 παράγραφος 4 του κανονισμού (ΕΟΚ) αριθ. 3719/88, δεν παρέχει δικαίωμα πληρωμής της επιστροφής.
Στο πιστοποιητικό, τουλάχιστον μία των ακολούθων ενδείξεων εγγράφεται στη θέση 22:»
3. Το παράρτημα του παρόντος κανονισμού προστίθεται ως παράρτημα Ια.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Μετά από αίτηση του ενδιαφερομένου μέρους, που υποβάλλεται το αργότερο στις 26 Μαρτίου 1998, οι διατάξεις του άρθρου 1 παράγραφος 1 του παρόντος κανονισμού θα εφαρμοσθούν στις περιπτώσεις για τις οποίες οι διατυπώσεις που αναφέρονται στο άρθρο 3 και 25 του κανονισμού (ΕΟΚ) αριθ. 3665/87 έχουν περατωθεί από την 1η Σεπτεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1997.

Labels: 3
17